ବିଶ୍ୱ ପରିବେଶ ଦିବସରେ ମତଃ ପରିବେଶ ପ୍ରଦୂଷଣ ଆଗାମୀ ଯୁବିପିଢ଼ିଙ୍କ ପାଇଁ ଗମ୍ଭୀର ସମସ୍ୟା\nଭୁବନେଶ୍ୱର, ଜୁନ୍ ୬(ଲୋକାଲ ୱାୟାର): ଆମ ଜୀବନ ଶୈଳୀ ଯେଉଁ ଭଳି ଭାବେ ଗତି କରୁଛି ଭବିଷ୍ୟତରେ ଯୁବପିଢ଼ିଙ୍କ ହାତରେ ଆଉ କିଛି ନ ଥିବ । ବଞ୍ଚିବା ପାଇଁ ଆମେ ଆମ ନିଜ ହାତରେ ସବୁ କିଛି ନଷ୍ଟ କରି ଚାଲିଛୁ । ଆମ ପରିବେଶ ପ୍ରଦୂଷିତ ହୋଇ ଚାଲିଛି ।\nତେଣୁ ପରିବେଶକୁ ବଞ୍ଚାଇ ରଖିବା ପାଇଁ ଆମ ସମସ୍ତଙ୍କର ଯୋଗଦାନ ନିତାନ୍ତ ଜରୁରୀ ବୋଲି କହିଛନ୍ତି ରାଜ୍ୟ ସରକାରଙ୍କ ବନ୍ୟ ଏବଂ ପରିବେଶ ବିଭାଗର ସ୍ୱତନ୍ତ୍ର ସଚିବ ତଥା ପରିବେଶ ନିର୍ଦ୍ଦେଶକ ଡ. କେ.ମୁରୁଗେସନ୍ ।\nଶିକ୍ଷା ଓ ଅନୁସନ୍ଧାନ (ଡିମଡ ଟୁ ବି ୟୁନିଭର୍ସିଟି) ପରିଚାଳିତ ଇନ୍ଷ୍ଟିଚ୍ୟୁଟ୍ ଅଫ୍ ମେଡିକାଲ୍ ସାଇନ୍ସ ଆଣ୍ଡ ସମ୍ ହସ୍ପିଟାଲ୍ ପକ୍ଷରୁ ଗୁରୁବାର ଦିନ ଆୟୋଜିତ ବିଶ୍ୱ ପରିବେଶ ଦିବସ ପାଳନ ଅବସରରେ ମୁଖ୍ୟ ଅତିଥି ଭାବେ ଯୋଗ ଦେଇ ଡ. ମୁରୁଗେସନ୍ କହିଛନ୍ତି ବାୟୁ ପ୍ରଦୂଷଣ ଆମ ସମାଜ ପାଇଁ ବର୍ତମାନ ସବୁଠାରୁ ଚିନ୍ତାଜନକ ବିଷୟ ।\nଏହି ଅବସରରେ ଅନ୍ୟତମ ଅତିଥି ଭାବେ ଯୋଗ ଦେଇ ଆଇଏମ୍ଏସ୍ ଆଣ୍ଡ ସମ୍ ହସ୍ପିଟାଲ୍ ଡିନ୍ ପ୍ରଫେସର ଗଙ୍ଗାଧର ସାହୁ କହିଥିଲେ ପ୍ରଦୂଷଣ ଆମ ଜୀବନ ଉପରେ ନକାରାତ୍ମକ ପ୍ରଭାବ ପକାଉଛି । ଜନସଂଖ୍ୟା ବୃଦ୍ଧି ଏବଂ ପ୍ରଦୂଷଣ ଯୋଗୁଁ ସମସ୍ୟା ଗମ୍ଭୀର ହେବାରେ ଲାଗିଛି । ଏହି ଦୁଇଟିକୁ ଆମକୁ ନିୟନ୍ତ୍ରଣ କରିବାକୁ ପଡ଼ିବ ।\nକାର୍ଯ୍ୟକ୍ରମରେ ଆଇଏମଏସ୍ ଆଣ୍ଡ ସମ୍ ହସ୍ପିଟାଲର ମେଡିକାଲ୍ ସୁପରିଟେଣ୍ଡେଣ୍ଟ ଡ. ପୁଷ୍ପରାଜ ସାମନ୍ତସିଂହାର, କମ୍ୟୁନିଟି ମେଡିସିନ୍ ବିଭାଗର ମୁଖ୍ୟ ପ୍ରଫେସର ତ୍ରିଲୋଚନ ସାହୁ ଏବଂ ପଲମ୍ୟୁନୋଲୋଜି ବିଭାଗର ମୁଖ୍ୟ ପ୍ରଫେସର ବନାନୀ ଜେନା ପ୍ରମୁଖ ବକ୍ତବ୍ୟ ରଖିଥିଲେ ।\nକମ୍ୟୁନିଟି ମେଡିସିନ୍ ବିଭାଗର ପ୍ରଫେସର ଡକ୍ଟର ଇ.ଭେଙ୍କଟ ରାଓ କାର୍ଯ୍ୟକ୍ରମ ପରିଚାଳନା କରିଥିଲେ । କାର୍ଯ୍ୟକ୍ରମ ଶେଷରେ ପରିବେଶ ପ୍ରଦୂଷଣ ଉପରେ ଏକ ନାଟକ ପରିବେଷଣ କରାଯାଇଥିଲା ।
